Vilius Armanavičius

**Vilius Armanavičius** (g. 1995 m. gegužės 8 d.) – Lietuvos futbolininkas, vidurio saugas.

## Karjera
### FC Stumbras
Profesionalo karjerą pradėjo FC Stumbras. Šiame klube žaidė nuo 2015 m. Kitados buvo vienas iš pagrindinių žaidėjų, o 2018 m. klubas susidūrė su finansinėmis problemomis ir buvo pašalintas iš čempionato.

### FK Jonava
2018 m. liepos viduryje perėjo į Jonavos klubą. A lygoje atstovaudamas jonaviškiams sužaidė aštuonerias rungtynes.

### FK Atlantas
2019 m. sezone atstovavo Klaipėdos „Atlantui“. A lygoje sužaidė 30 rungtynių ir buvo vienas iš ekipos lyderių.

### FC Hegelmann Litauen
2020 m. kovo pabaigoje pasirašė sutartį su FC Hegelmann Litauen, kurie žaidė Pirmoje lygoje ir joje iškovojo sidabro medalius.

2021 m. Hegelann Litauen pateko į A lygą. 2021 m. liepos 31 d. rungtynėse prieš Kėdainių „Nevėžį“ pasižymėjo įvarčiu ir prisidėjo prie varžovų sutriuškinimo rezultatu 6:0.

2021 m. rugpjūčio 27 d. A lygos rungtynėse prieš „Sūduvos“ klubą pelnė įvartį ir rezultatas tapo 1:0 kauniečių naudai. HL nugalėjo čempionato lyderius rezultatu 2:1.

2022 m. kovo 5 d. A lygos rungtynėse prieš FK Kauno Žalgiris pasižymėjo pelnydamas įvartį. Rezultatas tapo 2:1, o „Hegelmann“ ekipa iškovojo pergalę.

2022 m. gruodžio mėn. pasirašyta nauja sutartis (dvejų metų trukmės), tačiau 2023 m. sausio pabaigoje persikėlė į Kazachstano FK Kaspij Aktau klubą.

### „Kaspij“ klubas
2023 m. sausio 31 d. tapo žinoma, kad Vilius Armanavičius toliau karjerą tęs Kazachstene. 

Aktau „Kaspij“ vasarą susidūrė su finansinėmis problemomis ir atsisakė brangių legionierių.

### „Kauno Žalgiris“ klubas
2023 m. liepos 4 d. tapo žinoma, kad žaidėjas karjerą tęs Lietuvoje ir atstovaus „Kauno Žalgiriui“.

2023 m. liepos 7 d. debiutavo klube A lygos rungtynėse prieš FK Panevėžys. Varžovai sutriuškino kauniečius rezultatu 3:0. Žaidėjas pasirodė po keitimo antrame kėlinyje ir spėjo užsidirbti geltoną kortelę.

2023 m. liepos 18 d. pasižymėjo įvarčiu A lygos rungtynėse prieš „Bangos“ klubą.

2024 m. kovo 2 d. A lygos rungtynėse prieš „Bangos“ klubą įmušė pirmąjį sezono įvartį. Kauniečiai nesugebėjo išsaugoti turėtos persvaros ir susitikimas baigėsi lygiosiomis (1-1).

2024 m. rugpjūčio 17 d. pelnė įvartį A lygos rungtynėse prieš Marijampolės „Sūduvą“. Kauniečiai pirmavo 1-0 po Viliaus Armanavičiaus realizuoto 11 metrų baudinio, o marijampoliečiai išlygino rezultatą (1-1). 78 minutę Vilius Armanavičius už antrą geltoną kortelę buvo pašalintas iš aikštės. Susitikimas baigėsi esant lygiam rezultatui 1-1.

2025 m. lapkričio 24 d. oficialiai tapo žinoma, kad sutartis pasibaigė ir nebus pratęsta.

### FC Hegelmann
2025 m. gruodžio 25 d. oficialiai paskelbta, kad futbolininkas atstovaus FC Hegelmann.

2026 m. vasario 22 d. oficialiai debiutavo klube TOPLYGA rungtynėse prieš Gargždų Bangą. Susitikimą pradėjo startinėje sudėtyje ir žaidė iki finalinio švilpuko. Rungtynės baigėsi varžovų pergale rezultatu 2-0.

2026 m. kovo 11 d. pelnė savo pirmąjį įvartį TOPLYGA rungtynėse prieš FA Šiauliai. Susitikimą pradėjo startinėje sudėtyje, pačioje pirmojo kėlinio pabaigoje realizavo 11 metrų baudinį, o rungtynių pabaigoje (82 min.) pakeistas. Rungtynės baigėsi lygiosiomis 1–1.

## Statistika
; A lygos statistika

Spalvų reikšmės: 
: rungtyniavo A lygoje;
: Pirmoje lygoje;

## Pasiekimai, įvertinimai
;  su FK Kauno Žalgiris
* **[[A lyga|A lygos]] čempionas:** 2025 m.
*  **Trečioji vieta (1):** 2024 m.

; su FC Stumbras
* LFF taurė 
: nugalėtojai: 2017

; su FC Hegelmann Litauen
* LFF I lyga
: sidabro medalis: 2020 m.

; asmeniniai įvertinimai
: 2020 m. geriausias Pirmos lygos saugas.
: 2023 m. A lygos gražiausias įvartis.

## Rinktinės
* Atstovavo įvairaus amžiaus jaunimo rinktinėms.
* Nacionalinėje rinktinėje debiutavo 2021 m. spalio 12 d. rungtynėse prieš švecarus. Žaidėjas pasirodė po keitimo ir žaidė iki finalinio švilpuko. Lietuviai buvo sutriuškinti rezultatu 0:4. Rungtynės vyko LFF stadione, Vilniuje.

## Išnašos

## Nuorodos
* toplyga.lt svetainė
* SOCCERWAY
* FLASHSCORE
* Transfermarkt
* lietuvosfutbolas.lt
* Globalsportsarchive